'Neprijatna istina' o obrazovnom sistemu u SAD
Reditelj Dejvis Gugenhajm se u novom dokumentarcu 'Čekajući Supermena' bavi opadanjem nivoa obrazovanja u državnim školama u SAD
Gugenhajm prati živote petoro dece iz siromašnih krajeva, koja pohađaju škole slabog kvaliteta. Njihov san je da se prebace u bolje obrazovne ustanove. Film međutim pokazuje da to nije nimalo lako. Deca praktično moraju da dobiju na lutriji – školskoj lutriji. U razgovoru za “Glas Amerike”, Gugenhajm izražava ogorčenost državnim obrazovnim sistemom: priča reditelj. Gugenhajm takođe kaže da ima osećaj krivice, jer njegova deca idu u privatnu školu. priča Gugenhajm. Film se zasniva na tezi da su loši nastavnici i malodušna školska birokratija uzrok tome što su deca neobrazovana. U njemu se prikazuju čuveni reformatori obrazovnog sistema, među kojima je i Džefri Kanada. On je u Njujorku osnovao projekat pod nazivom “Zona dece iz Harlema” koji je nudio kvalitetno obrazovanje hiljadama dece iz siromašnih krajeva. Kanada kaže da je glavni sastojak dobrog obrazovanja – dobar učitelj. priča Džefri Kanada. I sam Kanada je odrastao u siromašnom delu grada, a u filmu se priseća da mu je jedan od najtužnijih dana u životu bio onaj kada mu je majka rekla da Supermen ne postoji, jer čak i u getu, deca su mislila da će on ipak doći. Ta priča inspirisala je Gugenhajma da svom novom filmu da naziv “Čekajući Supermena”. Kanada smatra da učitelji mogu da predstavljaju Supermene za svoje đake. Mišel Ri, kontroverzna sekretarka za državno obrazovanje u Vašingtonu, slaže se s njim. Ri je u julu ove godine otpustila više od 200 nekompetentnih nastavnika, čija radna mesta inače štite sindikati. Mnogi smatraju da je zbog reformi koje je Ri uvela, gradonačelnik Vašingtona Edrijan Fenti izgubio nedavne primarne izbore. Mišel Ri bi u novembru i sama mogla da ostane bez posla. U dokumentarcu se pojavljuje i Rendi Vajngarten, predsednica američke federacije nastavnika, koja ne misli da bi film trebalo da se bavi isključivo nastavnicima. smatra Vajngarten. Bil Gejts, čija je fondacija uložila 300 miliona dolara za oživljavanje američkih škola, stoji iza Gugenhajmovog dokumentarca. kaže Bil Gejts, bivši predsednik Majkrosofta i predsednik fondacije "Bil i Melinda Gejts". “Čekajući Supermena” izbacuje u prvi plan krizu u obrazovnom sistemu kroz priču o petoro dece, koja su rešila da okušaju sreću.